# איפיגניה באאוליס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
כעסו של אכילס, ז'אק לואי דויד, 1819.

איפיגניה באאוליס הוא מחזה יווני שנכתב בשנת 410 לפנה"ס על ידי המחזאי היווני אוריפידס. מחזה זה הוא האחרון במחזות שכתב, והוצג לראשונה ארבע שנים לאחר מותו במסגרת פסטיבל הדיוניסיה באתונה. המחזה זכה בפרס הראשון בתחרות שנערכה בפסטיבל.

## [עריכה] רקע

עלילת המחזה מתרחשת בתקופת מלחמת טרוייה. הצי היווני ממתין באאוליס, אולם בהעדר רוח הם אינם יכולים להפליג. מנהיג הצבא היווני אגממנון מתייעץ עם הנביא קלחאס, המורה לו שהיעדר הרוח נגרם בשל רצונה של האלה ארטמיס, הכועסת על אגממנון.

קלחאס מציע כי אגממנון יקריב את ביתו הבכורה איפיגניה על מנת לפייס את האלה. אגממנון חושש שחייליו ימרדו בו, ועל כן שולח הודעה לאישתו, קליטמנסטרה המורה לה לשלוח את ביתו למחנה הצבא בטענה שאכילס רוצה להינשא לה.

## [עריכה] תקציר העלילה

בתחילת המחזה אגממנו מתלבט בשאלת הקרבת בתו, משנה את דעתו ושולח הודעה נוספת לאישתו המורה לה להתעלם מהודעתו הראשונה, אולם מנלאוס, אחיו של אגממנון מוצא את ההודעה ומונע ממנה להגיע לקליטמנסטרה.

מנלאוס נעלב מכך שאגממנון שינה את דעתו הן במישור האישי (הלנה היא אשתו של מנלאוס, ובכך מעדיף אגממנון את טובת בתו על טובת אחיו), והן מחשש שכוחות הצבא יתמרדו אם יגלו את הנבואה ואת סירובו של אגממנון להקריב את בתו.

אגממנון ומנלאוס מתווכחים, ובסוף הויכוח משנים שני האחים את דעתם - אגממנון מוכן להקריב את איפיגניה, ומנלאוס מעדיף לפזר את הצבא במקום להוציא להורג את אחייניתו. עם תום הויכוח מגיעים למחנה איפיגניה ואחיה התינוק אורסטס. איפיגניה מגיעה למחנה כשהיא שמחה לשאת לבעל את אכילס, אולם במהרה מגלה את האמת. אכילס זועם על אגממנון שהוא נוצל על מנת לביא את איפיגניה למקום מותה, ונשבע להגן עליה.

קליטמנסטרה ואיפיגניה מנסות לשכנע את אגממנון לשנות את דעתו בלא הצלחה, ואכילס מתחייב להגן עליה גם במחיר של קרב עם אביה, אבל איפיגינה משנה את דעתה ומחליטה כי עליה להקריב את עצמה לטובת יוון, ויוצאת למקום ההקרבה.

המחזה מסתיים כאשר שליח שמגיע מספר כי כאשר אגממנון עמד להקריב את בתו, הגיעה האלה ארטמיס והחליפה את איפיגניה בצבי שהוקרב במקום הנערה.

איפיגניה נלקחת למקדש ארטמיס כמסופר במחזה איפיגניה בטאוריס.

## [עריכה] השפעות תרבותיות

מחזה זה היווה השראה לאמנים רבים אשר ציירו סצנות מתוכו. הבמאי היווני מיקל קאקויאניס ביסס על המחזה את סירטו איפיגניה. המחזה שימש בסיס לרומן שיר המלכים מאת באיר אנסוורת'.

## [עריכה] השוואה לסיפורי התנ"ך

את עלילת המחזה ניתן להשוות לשני סיפורים מהתנ"ך - סיפור עקדת יצחק וסיפור בת יפתח.

בעוד שסיפור העלילה דומה מאד לסיפור עקדת יצחק - בכך שהאבות (במחזה - אגממנון, בספר בראשית - אברהם) נדרשים להקריב את בכורם - הרי שבמחזה אגממנון מתלבט ולבסוף מחליט משיקולים של טובת המדינה, ואילו אברהם מציית לצו האלוהי בלא היסוס. סיום שתי העלילות דומה בכך שהקורבן הוחלף בצבי במחזה, ובאיל בספר בראשית. נקודות שוני נוספת בין המחזה לסיפור התנכי: בתנ"ך האל מצווה ישירות על אברהם, ואילו במחזה הנביא מבשר את הדבר לאגממנון רק אחרי שנועצו בו (ולא מיוזמתו). נקודת דימיון היא בסיום הסיפור - הן בתנ"ך (על פי חז"ל) והן במחזה, שליח מספר לאם מה אירע (חז"ל מציינים כי השטן סיפר לשרה את האירועים והביא בכך למותה).

ההשוואה לסיפור בת יפתח מראה נקודות דימיון - בשני המקרים מדובר בבתו של גיבור צבא. במחזה הבת מגיעה אל האב, ואילו בסיפור יפתח הגלעדי הוא מגיע אל בתו. הבדל נוסף בין הסיפורים הוא שבמחזה הבת ניצלת על ידי האלה, ואילו בסיפור בת יפתח אין הצלה (אף שעל פי חז"ל הבת לא הוקרבה, אלא הוקדשה ונאלצה לעבוד במקדש שארית חייה - עלילה הדומה לסיפור ההמשך המסופר באיפיגניה בטאוריס). דימיון נוסף הוא ההסכמה של הבת להיות מוקרבת על מנת להציל את כבודו של אביה.

## [עריכה] תרגומים

המחזה תורגם לעברית בידי אהרן שבתאי תרגום שיצא לאור בהוצאת שוקן, ובידי יגאל עזרתי, תרגום שיצא לאור בהוצאת חמו"ל בשנת 1985.

### [עריכה] תרגומים לאנגלית

- רוברט פוטר, 1781
- אדוארד פ. קולריג', 1891: טקסט מלא
- ארתור ס. ויי, 1912
- פלורנס סטוול, 1929
- צ'ארלס ר. וואקר, 1958
- ראול רושה, 1998
- ג'יימס מורווד, 2002

## [עריכה] עיבודים

בשנת 1990 העלה תיאטרון חיפה מחזה זה, כאשר בהעדר מקום על הבמה נעשה שימוש ייחודי ב-15 מסכי טלוויזיה בהם "קריין חדשות" מילא את תפקיד המקהלה.

## [עריכה] קישורים חיצוניים

- טקסט מלא באתר mit
- טקסט מלא באתר אוניברטיטת טאפטס

מחזות אוריפידס קיקלופ | אלקסטיס | מדיאה | ילדי הרקולס | היפוליטוס | אנדרומכה | הקובה | מבקשות החסד | אלקטרה | הרקולס | נשות טרויה | איפיגניה בטאוריס | איון | הלנה | הפיניקיות | אורסטס | הבאקכות | איפיגניה באאוליס | רזוס (מחזה שיוחס לאוריפידס בטעות) |
--- | ---

מקור: http://he.wikipedia.org../../../%D7%90/%D7%99/%D7%A4/%D7%90%D7%99%D7%A4%D7%99%D7%92%D7%A0%D7%99%D7%94_%D7%91%D7%90%D7%90%D7%95%D7%9C%D7%99%D7%A1.html

קטגוריות: טרגדיות | טרגדיות יווניות | מחזות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Français
- Italiano
- Nederlands